CELEX: 62018TN0646
Language: hu
Date: 2018-10-26 00:00:00
Title: T-646/18. sz. ügy: 2018. október 26-án benyújtott kereset – Bonnafous kontra Bizottság

21.1.2019   
            
            
               HU
            
            
               Az Európai Unió Hivatalos Lapja
            
            
               C 25/42
            
         
      2018. október 26-án benyújtott kereset – Bonnafous kontra Bizottság
      (T-646/18. sz. ügy)
      (2019/C 25/55)
      Az eljárás nyelve: francia
      
         Felek
      
      
         Felperes: Laurence Bonnafous (Brüsszel, Belgium) (képviselők: A. Blot és S. Rodrigues ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
               
            következésképpen
      
                  —
               
               
                  semmisítse meg a megtámadott határozatot;
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      A valamely dokumentumhoz (az Oktatási, Audiovizuális és Kulturális Végrehajtó Ügynökség humán erőforrásának 2018. évi ARES(2018)361356 belső nyilvántartási számú, 2018. január 21-i könyvvizsgálói jelentése) való hozzáférés iránti megerősítő kérelmet elutasító, 2018. október 9-i bizottsági határozat megsemmisítése iránti keresetének alátámasztására a felperes három jogalapra hivatkozik.
      
                  1.
               
               
                  Az első jogalap az 1049/2001 rendeletnek, az EUMSZ 15. cikk (3) bekezdésének, valamint a Charta 42. cikkének a megsértésén alapul, mivel a Bizottság figyelmen kívül hagyta a nyilvánosságnak az intézmények dokumentumaihoz való hozzáféréséhez való joga, valamint az átláthatóság követelménye alapján rá háruló kötelezettségeket.
               
            
                  2.
               
               
                  A második jogalap az EUMSZ 296. cikknek, valamint a Charta 41. cikkének, azaz az indokolási kötelezettségnek a megsértésén alapul, mivel a megtámadott határozatban kifejtett elemzés általános megállapításokat, valamint absztrakt módon kifejtett indokokat tartalmazott.
               
            
                  3.
               
               
                  A harmadik jogalap az arányosság elvének a megsértésén alapul, mivel a Bizottság megtagadta a kért dokumentumhoz való hozzáférést azzal, hogy tévesen a nyilvánosságra hozatal hiányával kapcsolatos általános vélelemre hivatkozott.